**ELŐTERJESZTÉS**

**Hévíz Város Önkormányzat Képviselő-testület**

**részére**

**nyilvános**

**Tárgy:** Teréz Anya Szociális Integrált Intézmény részére engedély megüresedő ápoló-gondozó álláshely betöltésére

**Az előterjesztő:** Papp Gábor polgármester

**Készítette:** Boros Lajosné számviteli ügyintéző

**Megtárgyalta: -**

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat Képviselő-testülete Hévíz Város Önkormányzat 2021. évi költségvetéséről szóló 8/2021. (II.26.) önkormányzati rendeletének 16. § (6) bekezdése alapján a költségvetési szerveknél az üres és megüresedő álláshelyeket zárolta.

A zárolt álláshely betöltéséhez a költségvetési szerv vezetőjének írásos indoklása alapján külön előterjesztés készítése szükséges, betöltéséről Képviselő-testület határozattal dönt.

Varga András, a Teréz Anya Szociális Integrált Intézmény vezetője 2021. április 21-én azzal a kéréssel fordult Hévíz Város Önkormányzat Polgármesteréhez, hogy 1 fő ápoló-gondozó (idősek otthona szociális szakellátás feladaton) határozatlan idejű közalkalmazotti jogviszonya közös megegyezéssel (nyugdíjba vonulás) megszűnik, és így határozatlan időre a megüresedett álláshely betöltését engedélyezze.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletalapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mivel az intézmény zavartalan működése érdekében van rá szükség.

A fent leírtak alapján az alábbi határozatot hozom:

**2.**

**HATÁROZATI JAVASLAT**

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

Hévíz Város Önkormányzat 2021. évi költségvetéséről szóló 8/2021. (II.26.) önkormányzati rendelet 16. § (6) bekezdése alapján engedélyezem a Teréz Anya Szociális Integrált Intézménynél egy fő ápoló-gondozó közalkalmazotti álláshely határozatlan időre történő betöltését.

Felelős: Papp Gábor polgármester

Határidő: 2021. május 4.

Hévíz, 2021. április 29.

Papp Gábor

polgármester

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Boros Lajosné | az előterjesztés  készítője |  |  |
| Szintén László | közgazdasági osztályvezető / pénzügyi ellenőrzés |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |